ଆସେଟିକ ଏସିଡ (ଡାକ୍ତରୀ ବ୍ୟବ‌ହାର)
ଆସେଟିକ ଏସିଡ (ଇଂରାଜୀ ଭାଷାରେ Acetic acid, ଅନ୍ୟ ନାମ ଭିନିଗର/ vinegar) ଔଷଧ ଭାବରେ ଅନେକ କ୍ଷେତ୍ରରେ ବ୍ୟବ‌ହାର କରାଯାଏ । ବ‌ହିଃ କର୍ଣ୍ଣ ସଂକ୍ରମଣରେ (infections of the ear canal) ଏହା କାନ ଟୋପା ବା ଇଅର ଡ୍ରପ ଭାବରେ ପକେଇ ଚିକିତ୍ସା କରାଯାଏ । କାନ ୱିକ (ear wick) ସାହାଯ୍ୟରେ ଏହା ବ୍ୟବ‌ହାର କରାଯାଏ । ୟୁରିନାରି କାଥେଟର (urinary catheter) ଲାଗିଥିବା ରୋଗୀଙ୍କର ନଳୀ ଅବରୋଧ ହୋଇଥିଲେ ଓ ମୂତ୍ରାଶୟ ଫ୍ଲସିଙ୍ଗ (ଧୋଇବା) କରି ସଂକ୍ରମଣ ପ୍ରତିରୋଧ ନିମନ୍ତେ ଏହା ତରଳ ପଦାର୍ଥ ଆକାରରେ ବ୍ୟବ‌ହାର କରାଯାଏ । ଯୋନୀପଥର (vagina) ପିଏଚ (pH) ସ୍ଥିର ରଖିବାକୁ ଏହା ଜେଲ ଆକାରରେ ବ୍ୟବ‌ହାର କରାଯାଏ । ଜରାୟୁ କର୍କଟ (cervical cancer) ଚିହ୍ନଟ କରିବାକୁ ଜରାୟୁ ମୁଖ ସ୍କ୍ରିନିଙ୍ଗ (screening) କରିବା ବେଳେ ଏହା ଜରାୟୁ ମୁଖରେ (cervix) ଲଗାଯାଏ ।

ଏହି ଔଷଧ ଲଗେଇବା ସ୍ଥାନରେ ପୋଡ଼ାଜଳା ହୁଏ । କ୍ୱଚିତ ଆଲର୍ଜି ପ୍ରତିକ୍ରିୟା ହୋଇପାରେ । କଣା କାନ ପରଦା (hole in the eardrum) ଥିଲେ ଏହି ଔଷଧ କାନରେ ପକାଯାଏନାହିଁ । ବ‌ହିଃ କର୍ଣ୍ଣର ଉଭୟ ଜୀବାଣୁ (bacterial) ଓ କବକ (fungal) ସଂକ୍ରମଣରେ ଏହା କାମକରେ ।

ପୁରାତନ ମିଶର (Ancient Egypt) ରାଜ୍ୟ ଅମଳରୁ ଆସେଟିକ ଏସିଡର ପ୍ରଚଳନ ଚିକିତ୍ସା କ୍ଷେତ୍ରରେ ଚାଲିଆସିଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷ ଚିକିତ୍ସାର ଖର୍ଚ୍ଚ ପ୍ରାୟ ୨୫ ଆମେରିକୀୟ ଡଲାରରୁ କମ୍ । ବିକଶିତ ଦେଶମାନଙ୍କ ଅପେକ୍ଷା ବିକାଶଶୀଳ ଦେଶମାନଙ୍କରେ (developing world) ସାଧାରଣତଃ ବ‌ହିଃ କର୍ଣ୍ଣ ସଂକ୍ରମଣରେ ଏହି ଔଷଧ ଅଧିକ ବ୍ୟବ‌ହାର କରାଯାଏ ।

ଆଧାର 

ଔଷଧ